Sisäratojen maailmanmestaruuskilpailuissa Portlandissa 2016 Moh’njuk sijoittui viisiottelussa alun perin toiseksi pistein 4847, mutta hän menetti mitalinsa kun hänen kisoissa antamassaan dopingnäytteessä oli merkkejä meldoniumin käytöstä. Moh’njuk totesi käyttäneensä ainetta edellisen vuoden puolella, kun aine ei ollut vielä kiellettyjen aineiden listalla. Hän ei saanut tapauksesta kilpailukieltoa. Huhtikuussa 2016 hän kuitenkin antoi positiivisen dopingnäytteen ja sai neljän vuoden kilpailukiellon ajalle 21.4.2016–20.4.2020.